Tallinna–Keila maanteel sõitis täna pärastlõunal kraavi juhtimisõiguseta naise juhitud auto, õnnetuses sai esialgsetel andmetel viga kaks kaasreisijana autos viibinud inimest.
Politsei- ja piirivalveameti prssiesindaja sõnul on praeguseks selgunud, et liiklusõnnetus juhtus Tallinna ringtee 36. kilomeetril.
Olemasolevatel andmetel, mis on siiski esialgsed, hakkas sõiduauto Mitsubishi juht möödasõitu tegema, kuid sõitis hetkel teadmata põhjusel kraavi.
Avariipolitseinike sõnul oli kraavi sõitnud autos kokku kolm inimest. Kaasreisijad, kaks inimest, viidi haiglasse kontrolli. Sõidukijuht oli roolis kaine, kuid tal puudub juhtimisõigus. Sõidukijuht vigastada ei saanud.